Odense Adresse-Contoirs Efterretninger, 1848-04-20
J min Skrivelse af Gaars Dato har jeg alt havt den Ære at tilkjendegive, at det er min Pligt atter at tilveiebringe den fra kongl. dansk Side krænkede Status qvo ante. Under denne er at forstaae: 1) at de kongl. danske Tropper rømme Hertugdommet Slesvig, idet de gaae tilbage til de Positioner, som de havde besat førend Fjendtlighedernes Udbrud, altsaa den 28 f. M.; 2) at de kongl. danske Krigskibe til samme Tid forlade begge Hertugdommers Havne og Farvande; 3) at alle saavel Militaire som Civilpersoner, der siden Fjendtlighedernes Udbrud ere tagne til Fanger, øieblikkeligt sættes paa fri Fod. - Da jeg formoder, at Deres Holvelbaarenhed ikke vil være forsynet med den fornødne Jnstruction til strax at kunne give mig et tilfredsstillende Svar paa ovenanførte 3 Puncter, saa vil jeg oppebie Svar derpaa indtil den 18de om Aftenen. Det vilde volde mig den største Glæde, ifald min Pligt, atter at tilveiebringe status qvo ante lod sig opfylde ad fredelig Vei, idet den kongl. danske Regjering antog de af mig stillede betingelser. J modsat Fald seer jeg mig med Beklagelse nødsaget til at maatte adlyde de mig i denne Henseende givne Jnstructioner. Jndtil Modtagelsen af Deres Høivelbaarenheds Svar vil min befaling, at de herfra udsatte Forposter have at afholde sig fra alle Fjendtligheder, naar disse ikke fremkaldes af de kongl. danske Tropper, forblive i Kraft. Modtag, min Hr. General, Forsikkringen om min meest udmærkede Høiagtelse. Rendsborg den 16 April 1848. v. Bonin, Oberst og Commandeur for de kal preussiske Tropper i Hertugdømmet Holsteen. Hvor utroligt det end kunde synes, modtog Udenrigsministeren, Grev Knuth, samtidig med Oberst Bonins endelige Erklæring til General v. Hedemann, en Skrivelse fra den tidligere som Negociateur optraadte Major v. Wildenbruch, hvori denne, i sin Souverains Navn, tilbyder en Koncession med Hensyn til status quo, ved at erklære det for tilstrækkeligt til Opnaaelsen af en fredelig Overeenskomst, at drage de danske Tropper tilbage i den Stilling, de for Fjendtlighedernes Begyndelse havde indtaget Nord for Flensborg og Tøndern. Denne Proposition har Udenrigsministeren idag under sit Ophold i Flensborg, ifølge allerhøieste befaling, besvaret med et kategorisk Afslag, og derhos henholdt sig til, hvad han gjentagne Gange har udtalt for den herakkrediterede kongelige preussiske Gesandt: "at preussiske Troppers Fremrykken i Slesvig fra dansk Side vil blive betragtet som et Krigsoverfald, og at den danske Regjering paa første Efterretning om, at Saadant er skeet, til sit Forsvar vil anvende ethvert Middel, der staaer til dens Raadighed, navnlig mod Preussens Havne og Handelsmarine." Det turde være mindre interessant at dvæle ved Uovereensstemmelsen mellem Oberst Bonins sidste Erklæring. og Major Wildenbruchs Proposition, skjøndt denne bliver saa meget mere paafaldende, som det er notorisk, at begge Herrer samtidigen opholdt sig i Rendsborg, og at der kun har ligget faa Timer mellem deres respektive Udfærdigelser. Hvad der imidlertid fremgaaer af Ovenstaaende er, at et Sammenstød mellem vore og de preussiske Tropper snart kan ventes og muligen alt imorgen vil finde Sted. Dette meddeles herved ifølge Udenrigs ministerens Ordre.